Ennanga

Ennanga edo Nnanga Ugandan jotzen den harpa itxurako musika tresna bat da, kordofonoen taldekoa.

 Hedapen geografikoa 
Uganda hegoaldean bizi diren Baganda eta Acholi herriek erabiltzen dute. Victoria aintziraren iparraldean eta ipar-mendebaldean bizi dira. 

 Deskribapena 
Arku itxura duen harpa bat da. Soinu kutxa zurezko pieza bakarraz eginda dago eta gutxi gorabehera hemisferikoa da. Kutxaren goiko aldea antilope larruz egindako mintz erresonante luzatua da, kutxaren behealdean dagoen ezkutu zati bati lotua. Soinu-kutxak zulo txiki bat du.

Masta kurbatua kutxaren barrualdeari lotuta dago, mintzaren gaineko irekidura biribil txiki batetik irteten da, eta gorantz egiten du 60-70 cm inguru. Zazpi edo zortzi soka mastako iltzetatik kutxara loturik daude. Sokak tradizionalki landare zuntzez eginak daude.

 Teknika 
Ennanga jotzeko musikariak altzoan hartzen du kutxa eta masta aurrerantz zuzentzen da. Hariak bi eskuetako erpuru eta erakusleekin jotzen dira. Eskuineko eskuak (okunaga) oinarrizko erritmoa markatzen du eta ezkerrekoak (okwawula) kontrasteak sortzen ditu.

Ennanga jotzen duen musikariari abalanga esaten zaio. Ennanga jotzen duen bitartean abestu edo poesia errezitatzen du.

 Historia 
280px|thumb|Ennanga.
Masta bakarreko Afrikako harpa zaharrenak Egiptoko IV. dinastiako hilobietako horma-irudietan ikusten dira. K.a. 2500 urte ingurukoak dira.

XVIII. mendean Buganda erreinuak botere handia izan zuen. Gaur egungo Ugandaren oinarria izan zen. Buganda erreinuko gortean jotzen zen musika tresna zen. Musikariak bakarka jotzen zuen eta abestiek istorio mitologikoak eta garaiko gertaerak kontatzen zituzten Kabaka erregea entretenitzeko. Musikaria gortean bizi zen.

1960ko hamarkadan erreinua desegin eta  Ugandako errepublika sortu zenean grteko musika tradizionala eten egin zen eta ennangaren erabilera desagertzera joan zen.

 Musikari ezagunak 
Evaristo Muyinda (1914-1993) abalanda ezaguna izan zen, Kabaka erregearen gortean ennanga jo izan zuena.

 Erreferentziak 

 Kanpo estekak 
 Soinueneako fitxa

Kategoria:Ugandako musika tresnak
Kategoria:Kordofonoak